stanford-oval/wikipedia huggingface dataset:
Kiribatin väestö
CIA World Factbook -tilastot > Työ

Vuonna 2001 Kiribatin väestöstä 7 870 asukasta luettiin kuuluvaksi maan työvoimaan. Vuonna 2000 näistä 65,3 % työskenteli palvelu-, 32 % teollisuus- ja 2,7 % maanviljelyssektorilla. Vuonna 1992 työttömien osuus oli 2 % väestöstä (maailman mittakaavassa sijalla 13).
Sylvain Sylvain

| Sylvain Sylvain |
| --- | --- |
 Sylvain vuonna 2005
Henkilötiedot
Syntynyt: 14. helmikuuta 1951 Kairo, Egypti
Kuollut: 13. tammikuuta 2021 (69 vuotta) Nashville, Tennessee
Muusikko
Tyylilajit:  Glam rock
Soittimet:  kitara
Yhtyeet:  New York Dolls
  [ Muokkaa Wikidatassa ] [ ohje ]  
Sylvain Sylvain Mizrahi (14. helmikuuta 1951 – 13. tammikuuta 2021) oli yhdysvaltalainen rockkitaristi ja New York Dolls -yhtyeen jäsen.
Sylvainin isä David oli alun perin Turkista muuttanut sefardijuutalainen ja hänen äitinsä Marcelle oli lähtöisin Syyriasta. Sylvainin isä oli pankkiiri. Vuonna 1956 Egyptin presidentti Gamal Abdel Nasser kansallisti Suezin kanavan. Tätä seuranneen Suezin kriisin takia Sylvainin perhe joutui lähtemään Egyptistä. Perhe muutti ensin Ranskaan, ja sieltä vuonna 1961 Yhdysvaltoihin Buffaloon. Lopulta he muuttivat New Yorkin Queensiin.
Queensissä Sylvain kävi Newtown High Schoolia, missä hän ystävystyi kahden koulukaverinsa Billy Murcian ja Johnny Thundersin kanssa. Murcian kanssa hän perusti myöhemmin 1960-luvun puolivälissä liikkeen nimeltään Truth and Soul, jossa he valmistivat ja myivät vaatteita. Kerran ollessaan Johnny Thundersin kanssa Lexington Avenuella New Yorkissa hän huomasi liikkeen, jossa korjattiin nukkeja. Liikkeen nimi oli New York Doll Hospital, jolloin Sylvain totesi Thundesille, että siinä olisi hyvä nimi bändille.
New York Dolls vuonna 1973, Sylvain Sylvain toinen vasemmalta
Vuonna 1971 David Johansen, Johnny Thunders, Rick Rivets, Arthur Kane ja Billy Murcia perustivat yhtyeen nimeltä New York Dolls. Sylvain Sylvain liittyi yhtyeeseen hieman myöhemmin korvaten Rick Rivetsin. Yhtye toimi lyhyen mutta vaiherikkaan ajan vuoteen 1977 saakka. Tämän jälkeen hän teki sooloalbumin ja oli mukana myös David Johansenin ja Johnny Thundersin levyillä. Sylvain palasi myös vaatebisnekseen perustamalla hattuja valmistavan yrityksen. Sylvain oli koko ajan jollain tasolla mukana musiikkibisneksessä, kunnes vuonna 2004 Meltdown festivalin kuraattori Morrissey kutsui jäljellä olleet Dollsit, Sylvainin, Johansenin ja Kanen, esiintymään festivaalille Lontooseen.
Tämän jälkeen he päätyivät julkaisemaan kolme uutta albumia ja sitoutuivat vuoden 2011 Glam-a-Geddon -kiertueeseen Mötley Crüen ja Poisonin kanssa. Vuonna 2018 Sylvain julkaisi muistelmansa There’s No Bones in Ice Cream. Sylvain Sylvain kuoli syöpään kotonaan Nashvillessä 13. tammikuuta 2021.
Aiheesta muualla

Kuvia tai muita tiedostoja aiheesta Sylvain Sylvain Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Italia 
Taiteenala:  MusicBrainz 
Muut:  Europeana
Henriette d’Angeville

| Henriette d’Angeville |
| --- | --- |
 Henriette d’Angeville
Henkilötiedot
Syntynyt: 10. maaliskuuta 1794 Semur-en-Auxois, Ranska
Kuollut: 13. tammikuuta 1871 Lausanne, Sveitsi
Henriette d’Angeville (10. maaliskuuta 1794 – 13. tammikuuta 1871) oli historiaa tehnyt vuorikiipeilijä. Hän oli toinen nainen, joka kiipesi Mont Blancille, ja ensimmäinen nainen joka kiipesi sinne omin jaloin ilman avustajaa. Tällä tarkoitetaan, että hänelle osoitettiin oikea reitti, mutta häntä ei autettu vaikeimpien kohtien yli esimerkiksi kantamalla, kuten huipulle ensimmäiseksi päässyttä naista kannettiin.
Henriette d’Angeville syntyi ranskalaiseen aristokraattiseen sukuun. Ranskan vallankumouksen jälkeen hänen isänsä vangittiin ja isoisänsä mestattiin giljotiinilla.
D’Angeville kiipesi Mont Blancille vuonna 1838 ollessaan 44-vuotias. Hän oli ajatellut Mont Blancille kiipeämistä jo yli kymmenen vuoden ajan. Mont Blancille oli kiivetty ensimmäisen kerran 52 vuotta aiemmin. Moni oli yrittänyt valloittaa vuorenhuippua senkin jälkeen, mutta kaikki eivät siihen kyenneet ja ajoittain matkalle kuoli ihmisiä, yleensä kiipeilyohjaajia. D’Angeville suunnitteli ja aloitti retkensä kuukauden kuluttua päätöksen tehtyään.
D’Angevillellä oli mukanaan kuusi kiipeilyopasta ja kuusi portieeria. Hänen kiipeilyvarustuksensa herätti huomiota. Hänen kiipeilyvaatteensa painoivat seitsemän kiloa. Kiipeilyvarustuksiin kuului muun muassa höyhenpuuhka, peili jotta hän voisi oikaista hattunsa, pieni viuhka itsensä viilentämiseen, isompi viuhka jolla muut voisivat viilentää häntä, kolme kiloa suklaata, 24 valmistettua kanaa, kaksi lampaanjalkaa ja vasikankylkeä, viiniä sekä kirjekyyhky.
Huipulle päästyään ja palattuaan Chamonix’hin d’Angevillelle järjestettiin juhlat. Juhliin osallistui myös Marie Paradis, paikallinen talonpoikaisnainen, joka oli ensimmäinen huipulla käynyt nainen.
D’Angeville jatkoi vuorikiipeilyä 69-vuotiaaksi asti, valloittaen vielä 21 vuorenhuippua. Hän ei mennyt koskaan naimisiin.
D’Angeville on sittemmin inspiroinut naisia vuorikiipeilyn pariin. Lise Wortley, (tunnettu myös nimellä Woman with Altitude) on päättänyt toisintaa d’Angevillen kuuluisan matkan Mont Blancille 1800-luvun vaatetuksessa.
Maryam Abacha

Maryam Abacha
| --- | --- |
Syntynyt:  4. maaliskuuta 1947 (ikä 78) Kaduna, Bornon osavaltio, Nigeria
Puoliso:  kenraali, presidentti Sani Abacha
muokkaa - muokkaa wikitekstiä - muokkaa Wikidataa
Maryam Abacha (os. Jidah, s. 4. maaliskuuta 1947 Kaduna, Bornon osavaltio) on Nigerian sotilasdiktaattori (1993–1998), kenraali Sani Abachan leski. Yhtäältä hänet on kytketty Nigerian valtiolta anastettujen varojen piilottamispyrkimyksiin, mutta toisaalta hänet tunnetaan laajalti hyväntekeväisyydestään.
Nigerian hallinto arvioi helmikuussa 2000, että Sani Abachan hallinnon aikana valtiolta anastettiin varallisuutta 4,3 miljardin dollarin arvosta. Varastetun varallisuuden etsinnät käynnistyivät, kun muutamia viikkoja miehensä kuoleman jälkeen Sani Abachan leski Maryam Abacha tavattiin nigerialaiselta Kanon lentoasemalta, josta hän oli väitetysti lähdössä pyhiinvaellusmatkalle Saudi-Arabiaan. Mukana olleet 38 matkalaukkua herättivät poliisi epäilyn. Niistä paljastui läjäpäin rahaa.
Asuu osin Yhdysvalloissa New Yorkissa, osin Nigeriassa...
Hän on perustanut Abujaan vuonna 1999 avatun Nigerian ensimmäisen naisten- ja lastensairaalan, Kansallisen naisten ja lasten sairaalan, joka on nykyisen Abujan kansallisen sairaalan edeltäjä. Perustanut monia koulutus- ja  hyväntekeväisyysohjelmia kuten Afrikan ensimmäisetn naisten rauhanohjelma (African First Ladies Peace Mission),...
Hänen mukaansa on nimetty yksityinen yliopistoryhmittymä, johon kuuluu kolme yksityistä yliopistoa Nigerissä ja Nigeriassa. Hän oli perustamassa vuonna 2013 kaksikielistä Maryam Abachan amerikkalaista yliopistoa Nigerissä (MAAUN, Maradi, Niger), yksityistä Maryam Abachan amerikkalaista yliopisto Nigeriassa sekä Franco British International Universityä synnyinkaupunkiinsa Kadunaan.
saanut monia tunnustuksia,  saanut kunniatohtorin arvonimen kahdesta yliopistosta
Power (Kanye Westin kappale)

| ”Power” Kanye West |
| --- | --- | --- |

Singlen tiedot
 Albumilta: My Beautiful Dark Twisted Fantasy
 Äänitetty : 2010
 Julkaistu: 1. heinäkuuta 2010
 Tekijä(t): Kanye West, Symbolyc One, Mike Dean, Jeff Bhasker, Dwele, Ken Lewis, Francous Bernheim, Jean-Pierre Lang, Boris Bergman, Robert Fripp, Michael Giles, Greg Lake, Ian McDonald, Billy Carter, Harold Cowart, Jimmy O’Rourke, Ron Ziegler
 Tuottaja(t): Symbolyc One, Kanye West, Jeff Bhasker, Mike Dean, KTG, Andrew Dawson, Happy Perez
 Tyylilaji: hip hop, rap rock
 Kesto: 04.52
 Levy-yhtiö: Roc-A-Fella Records Def Jam Recordings
Kanye Westin muut singlet
| ”Paranoid” 2009 | ”Power” 2010 | ”Runaway” 2010 |
Power (usein tyyliteltynä POWER) on yhdysvaltalaisen rap-artisti Kanye Westin kappale, joka julkaistiin ensimmäisenä singlenä hänen viidenneltä studioalbumiltaan My Beautiful Dark Twisted Fantasy heinäkuussa 2010.
”Power” sämplää tunnettua King Crimsonin kappaletta ”21st Century Schizoid Man”. Sen kirjoittajiksi on merkitty Kanye West, Symbolyc One, Mike Dean, Jeff Bhasker, Dwele, Ken Lewis, Francous Bernheim, Jean-Pierre Lang, Boris Bergman, Robert Fripp, Michael Giles, Greg Lake, Ian McDonald, Billy Carter, Harold Cowart, Jimmy O’Rourke ja Ron Ziegler.
”Power” ylsi Billboard Hot 100 -listalla parhaimmillaan sijalle 22.
Kappaleet > Digitaalinen lataus

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | POWER | 4.52 |  |  |  |  |  |  |  |
|  |  | 4.52 |  |  |  |  |  |  |  |
Listasijoitukset

| Lista | Paras sijoitus | Viikkoja listalla |
| --- | --- | --- |
|  Britannian singlelista | 36. | 5 |
|  Yhdysvaltain Billboard Hot 100 | 22. | 16 |
Kazanin asema (Moskova)

| Kazanin asema  Казанский вокзал  Станция Москва-Пассажирская-Казанская |
| --- | --- |
 Kazanin asema Moskovassa
Perustiedot
Sijainti:  55°46′27.9″N, 37°39′22.5″E
Osoite:  Komsomolskaja ploštšad 2
Kunta:  Moskova
Valtio:  Venäjä
Etäisyydet:  (Kesken, esimerkkejä; etäisyydet noin):  Kazan 793 km;  Barnaul 3400 km, Irkutsk 5043 km, Krasnodar 1 1510 km,  Krasnojarsk 3955 km, Nižni Novgorod 444 km, Novosibirsk 3193 km, Omsk 2566 km, Orenburg 1462 km,  Rostov-na-Donu 1226 km, Samara 1044 km, Sotši 1738 km, Tšeljabinsk 2048 km, Ufa 1567 km, Ulan-Ude 5499 km, Volgograd 1073 km; Astana 3064 km, Biškek 3714 km, Dušanbe 4269 km; Taškent 3315 km
Liikenne
Liikennöitsijä(t):  Moskovan rautatiet/ Venäjän rautatiet
Kaukoliikenne:  runsaasti
Lähijunat:  runsaasti 
Vaihtoyhteydet:  Moskovan metron asema Komsolskaja, sisäänkäynti aseman edustalla
Pysäköinti:  Lyhytaikaisia maksullisia P-paikkoja aseman edustalla.
Asemarakennus
Lipunmyynti:  päivittäin kello 8-20, tauko kello 12-13
Ratapiha
Muut raiteet:  Saman Komsomolskaja-aukion pohjoispuolella Moskovassa sijaitsevat Leningradin asema  ja Jaroslavlin asema.
 Kazanin asema (oikealla) Moskovan Komsomolskaja-aukion etelälaidalla.
Kazanin asema (ven. Казанский вокзал, Kazanski vokzal, Станция Москва-Пассажирская-Казанская, Stantsija Moskva-Passažirskaja-Kazanskaja, ’Moskovan Kazanin-matkustaja-asema’) on yksi Moskovan suurista  henkilöliikenteen rautatieasemista. Asemalta liikennöidään vilkkaasti sekä kauko- että lähijunilla lähinnä itään, kaakkoon ja etelään.
Kazanin asema sijaitsee Komsomolskaja-aukion etelälaidalla Moskovan ydinkeskustan koillispuolella  3,3 kilometrin päässä Punaiselta torilta. Saman aukion pohjoispuolella on kaksi muutakin rautatieasemaa: länteen suuntautuvan liikenteen Leningradin asema (esimerkiksi Pietarin ja Helsingin junat) sekä pohjoisen ja idän liikennettä palveleva Jaroslavlin asema. Lähin metroasema on Komsomolskaja (linjat 1 ja 5).
Historia

Asema toimi aluksi Rjazanin rautatieasemana. Ensimmäinen pienempi puinen asemarakennus valmistui 1862, ja vuonna 1864 kohosi  muurattu, arkkitehti Levestamin suunnittelema asema, josta on nykyisin jäljellä vain italiaistyylinen ympyränmuotoinen veturirakennus. Rautatietä jatkettiin itään ja vuonna 1893 rata ulottui Kazaniin saakka. Matkustajamäärät kasvoivat ja aiempaa suurempaa asemaa tarvittiin. Uuden Kazanin rautatieaseman rakentaminen alkoi 1913 ja jatkui vuoteen 1940 saakka useiden arkkitehtien suunnittelutyöhön pohjautuen.
Kazanin matkustaja-asema Kazanissa

Miljoonakaupunki Kazanin päärautatieasema on Kazanin matkustaja-asema (Kazan-Passažirskaja), jonne Moskovan Kazanin-asemalta liikennöi useita junavuoroja päivittäin.
Aiheesta muualla

Moskovan Kazanin aseman tietoja, mm. aseman pohjapiirros, aikataulut, lippumyymälän tiedot yms (Arkistoitu – Internet Archive) (englanniksi) (moscow.ru)
Moskovan matkustustiedote: varovaisuutta asemilla! (Arkistoitu – Internet Archive) (formin.fi)
Venäjän rautateiden matkustajaliikenteen sivut, sis. aikatauluhaku (venäjäksi) (pass.rzd.ru)
Moskovan Kazanin aseman lähijunien asemakaavio (venäjäksi) (pass.rzd.ru)
Aikatauluhaku Moskovan Kazanin asemalle (englanniksi) (poezda.net)
Rautatiekarttaa Moskovan seudusta ja läntisestä Venäjästä parovoz.com. Arkistoitu 4.12.2012. Viitattu 24.10.2011. (englanniksi), (venäjäksi) (parovoz.com)
Wikimedia Commonsissa on kuvia tai muita tiedostoja aiheesta .
| n k Moskova |
| --- | --- | --- |
 Hallinnollinen jako  Liittovaltiokaupunki  Moskovan alue 
| Yleistä |  Historia Moskovan ruhtinaskunta  Vuoden 1918 kapina  |  |
| Maantiede |  Moskvajoki  Oka  Volga  Moskovan kanava  |  |
| Koulutus ja tiede |  Asevoimien yhteisakatemia  Ilmailuinstituutti  Moskovan valtionyliopisto  Teknillinen valtionyliopisto  Kansainvälisten suhteiden instituutti  Skolkovo  |  |
| Kulttuuri |  Elokuvajuhlat  Museot Asevoimien keskusmuseo  Kosmonautiikan museo  Kremlin asehuone  Kubinkan panssarimuseo  Leninin mausoleumi  RKK Energijan museo  Suuren isänmaallisen sodan museo  Tretjakovin galleria  Musiikki Konservatorio  Orkesteri  Teatteri Bolšoi-teatteri  Majakovski-teatteri  Teatteritaiteen akatemia  Puistot Bitsevskin puisto  Gorkin puisto  Ystävyydenpuisto  Urheilu Lokomotiv-keskusstadion  Lužniki  Megasport-urheilupalatsi  Novogorsk  Otkrytije Arena  VTB Arena  Dynamo Moskova Jalkapallo  Jääkiekko  Spartak Moskova Jalkapallo  Jääkiekko  TsSKA Moskova Jalkapallo  Jääkiekko  Koripallo  |  |
| Liikenne |  Šeremetjevo  Domodedovo  Vnukovo  Ramenskoje  Metro  Ratayhteydet Leningradin asema  Kazanin asema  Kurskin asema  Kiovan asema  Riian asema  Paveletsin asema  Savjolovon asema  Jaroslavlin asema  Valko-Venäjän asema  Tiet Lefortovon tunneli  Kehätie  M10  Volokolamskin valtatie  |  |
| Hallinnollinen jako |  Keskinen piirikunta  Pohjoinen piirikunta  Koillinen piirikunta Ostankino  Itäinen piirikunta Sokolniki  Kaakkoinen piirikunta Lefortovo  Petšatniki  Eteläinen piirikunta  Läntinen piirikunta  Luoteinen piirikunta  Zelenograd  Novomoskovski Moskovski  Štšerbinka  Troitsk  |  |
| Nähtävyydet |  Aleksanteri II:n patsas  Edelweiss  Eläintarha  Federation Tower  GUM  Hotelli Ukraina  Kotelnitšeskaja Naberežnaja  Kristus Vapahtajan katedraali  Lubjanka  Moskovan Kreml Arkkienkelin katedraali  Kahdentoista apostolin kirkko  Kristuksen syntymän kirkko  Kristuksen taivaaseenastumisen kirkko  Neitsyt Marian Ilmestyskirkko  Spasskaja-torni  Uspenskin katedraali  Novodevitšin nunnaluostari  Punainen tori Pyhän Vasilin katedraali  Riemukaari  Smolenskin tori  Štyki-muistomerkki  Työläinen ja kolhoosinainen  Valkoinen talo  Valtionkirjasto  Yleisvenäläinen näyttelykeskus  |  |
Moskovan Kazanin-aseman edeltäjä Rjazanin rautatieasema vuonna 1891.
Teemu Selänne
Ura > Tähdeksi Helsingin Jokereissa (1988–1992)

Selänne aloitti jääkiekkoilun Espoon Palloseurassa, mutta siirtyi 15-vuotiaana Helsingin Jokereihin. Hän nousi neljä vuotta myöhemmin ensimmäistä kertaa Jokerien edustusjoukkueeseen, joka pelasi vielä tuolloin Suomen toiseksi korkeimmalla sarjatasolla I-divisioonassa. Selänne pelasi joukkueensa edustusmiehistössä viisi ottelua, mutta kausi kului hänen osaltaan pääosin vielä Jääkiekon A-nuorten SM-liigassa. Selänne teki kaudella 33 runkosarjaottelussa peräti 66 tehopistettä, ja loistavan kauden ja nuorten Euroopan-mestauuskilpailujen jälkeen hänet varasi odotetusti NHL:ään Winnipeg Jets ensimmäisen kierroksen kymmenentenä varauksena.lähde?
Jokerit nousi Jääkiekon SM-liigaan kaudelle 1989–1990. Selänne ehti tehdä 11 pelaamassaan ottelussa 12 tehopistettä, mutta hyvin alkanut debyyttikausi katkesi lokakuussa 1989, kun Selänteen vasemman jalan sääri- ja pohjeluut katkesivat JyP HT:ta vastaan pelatun ottelun jatkoajalla. Loukkaantumisen vuoksi hän joutui pitämään varpaista nivusiin ulottuvaa kipsiä kolmen kuukauden ajan ja opettelemaan fysioterapiassa liikeratoja uudelleen kävelystä alkaen yli kymmenen kuukauden toipumisjaksonsa aikana. Loukkaantuminen myös epäsi Selänteen haaveet osallistumisesta Suomessa järjestettyihin alle 20-vuotiaiden maailmanmestaruuskilpailuihin.lähde?
Kaudelle 1990–1991 pelikuntoon toipunut Selänne palasi vahvana SM-liigaan. Hän teki 42 runkosarjan ottelussa 33 maalia ja 25 maalisyöttöä eli yhteensä 58 tehopistettä. Hänet valittiin SM-liigan tähdistökentälliseen ja hän osallistui ensimmäistä kertaa aikuisten maailmanmestaruuskilpailuihin Suomen isännöidessä vuoden 1991 kilpailuja. Hänet valittiin edustamaan Suomea myös vuoden 1991 Kanada-cupiin, jossa Suomen sijoitus oli kolmas. Erinomaiset otteet SM-liigassa ja maajoukkueessa huomioitiin myös Winnipegissä, ja Jets tarjosi Selänteelle vuonna 1991 vuoden mittaista ja 200 000 dollarin arvoista pelisopimusta. Selänne päätti kuitenkin kieltäytyä jäädäkseen Suomeen vielä yhden kauden ajaksi. Kaudella 1991–1992 Selänne johdatti Jokerit Suomen-mestaruuteen. Mestaruus oli seuralle toinen ja ensimmäinen sitten vuoden 1973. Runkosarjassa tehopisteet 39+23=62 tehnyt Selänne palkittiin vuoden herrasmiespelaajalle annettavalla Raimo Kilpiö -palkinnolla ja runkosarjan parhaalle maalintekijälle annettavalla Aarne Honkavaara -palkinnolla. Lisäksi liigan muut pelaajat äänestivät hänet koko SM-liigan parhaaksi, ja Selänne palkittiin näin ollen myös Kultainen kypärä -palkinnolla. Menestyksekkäästi uransa Suomessa päättänyt Selänne jätti Jokerit mestaruuden jälkeen siirtyäkseen NHL:ään. Selänne allekirjoitti Calgary Flamesin kanssa kolmevuotisen sopimuksen, joka takasi hänelle 1,2 miljoonaa dollaria kaudessa ja 1,5 miljoonan allekirjoituspalkkion. Selänne ehti olemaan Flamesin sopimuspelaaja vain yhden päivän, jonka jälkeen Jets tarjosi samaa sopimusta ja sai tehdä varauksensa johdosta sopimuksen Selänteen kanssa.
Uran jälkeen

Elokuussa vuonna 2014 Anaheim Ducks ilmoitti jäädyttävänsä Selänteen pelinumeron Teemu Tribute Nightiksi nimetyssä tilaisuudessa 11. tammikuuta 2015. Selänteen pelipaita nostettiin Anaheim Ducksin kotiareenan Honda Centerin kattoon ja Anaheim Ducks pelasi Teemu Selänteen ensimmäistä NHL-seuraa Winnipeg Jetsiä vastaan. Selänteestä tuli ensimmäinen pelaaja, jonka pelinumeron Anaheim Ducks jäädytti.
Vuonna 2014 Selänteen oli tarkoitus toimia Roman Rotenbergin Kirkkonummen Porkkalaan Långvik-hotellin yhteyteen suunnitteleman monitoimihallihankkeen keulakuvana. Roman Rotenberg joutui kuitenkin Yhdysvaltain pakotelistalle, kun hänen oli katsottu auttaneen isäänsä ja setäänsä kiertämään pakotteita, jotka Yhdysvallat oli Venäjän Krimin-miehityksen vuoksi asettanut.  Siksi hanke ei edennyt.
Tammikuussa 2016 Selänteen Euroopan pakolaiskriisiin liittyvät twiitit herättivät kohua. Twiiteissään hän vaati ”hyysäämisen” lopettamista ja entistä kovempia rangaistuksia raiskaajille. Myöhemmin julkaisemassaan blogikirjoituksessa hän kuitenkin selvensi twiittejään kirjoittamalla, ettei hyväksy rasismia missään olosuhteissa. Selänne perusteli näkemyksiään blogissa kertomalla ystävänsä alaikäisestä tyttärestä, joka joutui turvapaikanhakijoiden raiskaamaksi. Ylen ajankohtais- ja featuretoimituksen esimies Jussi Eronen kyseenalaisti tarinan 2. maaliskuuta julkaistussa analyysissä, jossa hän kertoi, ettei Selänteen kuvailemaa tapausta ole ilmoitettu poliisille Suomessa. Selänteen edustaja ei halunnut kommentoida asiaa Ylelle. Myöhemmin Selänne arvosteli Twitterissä mediaa asian käsittelystä, mutta ei täsmentänyt kertomustaan.
Yksityiselämä

Teemu Selänteen vanhemmat ovat Liisa ja Ilmari Selänne. Selänteellä on kaksosveli Paavo ja isoveli Panu. Suoritettuaan peruskouluopinnot Selänne opiskeli kauppaoppilaitoksessa ja työskenteli päiväkodissa ennen ammattilaisuraansa NHL:ssä. Varusmiespalveluksensa Selänne suoritti Hämeen Rykmentin Urheilukoulussa Lahdessa. Selänne on yksi Lastenklinikoiden Kummien perustajajäsenistä, ja hän on koko uransa ajan tukenut yhdistystä. Hän lahjoitti yhdistykselle esimerkiksi 10 000 markan stipendin, jonka hän sai pudotuspelien parhaana pelaajana keväällä 1992. Selänteellä on myös oma hyväntekeväisyysyhdistys The Finnish Flash ry.
Selänne avioitui Sirpa Vuorisen kanssa 19. heinäkuuta 1996. Parilla on neljä lasta: pojat Eemil (s. 1996), Eetu (s. 1997) ja Leevi (s. 2000) sekä tytär Veera (s. 2007). Selänne on asunut perheineen vuodesta 2000 Coto de Cazassa Kaliforniassa Orangen piirikunnassa.
Selänne toimi aiemmin Mestis-joukkue Salamoiden osaomistajana, mutta hän on myynyt omistuksensa joukkueesta. Selänteen TS Holding -yhtiö on muun muassa vähemmistöosakkaana kiinteistösijoitusyhtiö Ultivistassa.
Kaukaloiden ulkopuolella Selänne tunnetaan innokkaana golfaajana ja autoharrastajana. Hän on omistanut enimmillään kerrallaan 43 erilaista autoa, vuonna 2024 niitä oli hänellä enää 12. Vuonna 2008 hän osti 10 Ford Mustangia konkurssipesästä ja lähetti ne Eurooppaan. Selänteen omistamista autoista maineikkaimpia ovat 1961 Lincoln Continental, jollaista muun muassa John F. Kennedy käytti virka-autonaan Yhdysvaltain presidenttinä. Hän on myös yksi harvoista Enzo Ferrari -urheiluauton omistavista henkilöistä. MTV3 MAX esitti Selänteen autokokoelmaa avartavaa, 12-osaista televisiosarjaa Teemun tallista vuonna 2010. Selänne on myös harrastanut ralliautoilua nimellä Teukka Salama.
Maaliskuun 2024 lopulla Yhdysvaltain maahanmuuttovirasto kertoi Instagram-tilillään, että Teemu on yhdessä Sirpa-vaimonsa kanssa saanut Yhdysvaltain kansalaisuuden hakemuksella.
Populaarikulttuurissa

Selänne mainitaan Martti Servo & Napanderin kappaleessa ”Lätkän ihmemaa” muiden suomalaisten ammattikiekkoilijoiden kanssa, ja rapduo JVG on tehnyt Selänteestä sekä jalkapalloilija Jari Litmasesta kertovan kappaleen ”Teemu ja Jari”. Selänteeseen viitataan myös vuonna 1998 Aku Ankan yhdeksännessä numerossa ilmestyneessä sarjakuvatarinassa, jossa esiintyy kovaa laukova jääkiekkoilija Eemu Selaani. Selänne on pelihahmona monissa EA Sports -yhtiön NHL-videopeleissä.
Tilastot > Kansainvälinen ura

| Arvokisat> Sijoitus | Arvokisat> Vuosi | Arvokisat> Joukkue | Arvokisat> Turnaus | Arvokisat> O | Arvokisat> M | Arvokisat> S | Arvokisat> Pist. | Arvokisat> RM |
| --- | --- | --- | --- | --- | --- | --- | --- | --- |
|  | 1988 | Suomi U18 | U18-EM-kilpailut | 6 | 7 | 9 | 16 | 8 |
| 6. | 1989 | Suomi U20 | U20-MM-kilpailut | 7 | 5 | 5 | 10 | 10 |
| 5. | 1991 | Suomi | MM-kilpailut | 10 | 6 | 5 | 11 | 2 |
| 3. | 1991 | Suomi | Kanada-cup | 6 | 1 | 1 | 2 | 2 |
| 7. | 1992 | Suomi | olympialaiset | 8 | 7 | 4 | 11 | 2 |
| 5. | 1996 | Suomi | MM-kilpailut | 6 | 5 | 3 | 8 | 0 |
| 5. | 1996 | Suomi (A) | maailmancup | 4 | 3 | 2 | 5 | 0 |
|  | 1998 | Suomi | olympialaiset | 5 | 4 | 6 | 10 | 8 |
|  | 1999 | Suomi (A) | MM-kilpailut | 11 | 3 | 8 | 11 | 2 |
| 6. | 2002 | Suomi (C) | olympialaiset | 4 | 3 | 0 | 3 | 2 |
| 5. | 2003 | Suomi (A) | MM-kilpailut | 7 | 8 | 3 | 11 | 2 |
|  | 2004 | Suomi | maailmancup | 6 | 1 | 3 | 4 | 4 |
|  | 2006 | Suomi | olympialaiset | 8 | 6 | 5 | 11 | 4 |
|  | 2008 | Suomi | MM-kilpailut | 9 | 3 | 4 | 7 | 12 |
|  | 2010 | Suomi (A) | olympialaiset | 6 | 0 | 2 | 2 | 0 |
|  | 2014 | Suomi (C) | olympialaiset | 6 | 4 | 2 | 6 | 4 |